Dragi učenici! Hvaljen Isus i Marija!

Nadam se da ste dobro i da uspijevate raditi školske zadatke. Kroz ovo vrijeme pozivam vas da budemo sjedinjeni u molitvi, kako bi nam dragi Bog dao snage izdržati ovu situaciju koju živimo. Ne zaboravimo: BOG NAS VOLI.

Molim vas da mi radove, riješene zadatke slikate i pošaljete na mail: [cinzia.steffe-pasalic@skole.hr](mailto:cinzia.steffe-pasalic@skole.hr)

Također vas molim da objavu sa uputama u teams-u lajkate ili već nekako označite da ste pročitali.

Vodim bilješke o vašim poslanim radovima.

Naša ovotjedna tema (23.3.-24.3.2020.) je Život prvih kršćana i obuhvaća temu kad je uopće nastala Crkva i progone Crkve.

Prije svega pročitajte tekst u udžbeniku na str.52. A nakon toga pogledajte video lekciju <https://www.youtube.com/watch?v=jkfsdfx6BS4&list=PL9Mz0Kqh3YKpwAt-qDNtT14SoY_wjsGL9&index=2&t=0s>

Sve zadatke iz video lekcije i izazov napišite u bilježnicu i pošaljite mi.

Sad kad smo upoznali kako je prva zajednica živjela, upoznat ćemo se i s onom manje lijepom stranom, a to je da su prvi kršćani bili proganjani, tj. bili su neprihvaćeni u tadašnjem svijetu.

Pročitajte tekstu udžbeniku na str. 53

Strojno generirani zamjenski tekst:
 
 
 
 
 
 
Prilog 1-Što se uistinu dogodilo? 
 
Apostoli su krenuli hrabro naviještati Evanđelje. 
Na žalost, nisu svi tako radosno prihvatili što su govorili. 
Đakon Stjepan, koji je bio vješt govornik, stradao je kamenovanjem. 
Židovi su smatrali da je sve što on govori u suprotnosti s dotadašnjim naukom iz Staroga 
zavjeta. 
Ostali apostoli krenuli su naviještati Evanđelje po tadašnjem Rimskom carstvu. 
U mnogim selima i gradovima nastajali su novi kršćani. Svidjelo im se što apostoli govore. 
Na žalost, carevi i kraljevi vidjeli su u novim kršćanima prijetnju miru u Rimskom carstvu. 
Javljalo se suparništvo Židova i kršćana, a to se Rimljanima nije sviđalo. 
Kršćani nisu htjeli plaćati porez Jupiterovom hramu jer su vjerovali u jednoga Boga. 
Kršćane su optužili da su ljudožderi jer je mnogima bilo nejasno što je Euharistija i 
kako to oni „blaguju Isusovo tijelo i krv“. Kršćane su progonili punih 300 godina. 
Najveći progonitelji kršćana bili su carevi neron, Decije i Dioklecijan. 
Apostoli su tijekom prvog stoljeća gotovo svi završili mučeničkom smrću: Petar je ubijen u 
Rimu 66.g., Jakov (Stariji) ubijen je 43.godine, Ivan (Evanđelist) protjeran je na otok 
Patmos, Andrija je ubijen oko 60.godine, Filip je razapet na križ, Bartolomej je ubijen u 
Armeniji, a Jakov (Mlađi) je također umro kao mučenik. 
Unatoč progonima, kršćanstvo živi i danas! 


Sada kad ste sve pročitali odgovorite na slijedeća pitanja u bilježnici:

1. Zašto su kršćani bili progonjeni? Što su propovijedali a kosilo se s ondašnjim svijetom?

2. koliko dugo su trajali sustavni progoni Crkve?

3. Tko su bili najgori progonitelji Crkve?

4. Gdje su se kršćani sastajali za vrijeme progona?

5.Kada prestaju progoni i zašto?

U tekstu se spominje da su kršćani za vrijeme progona koristili tajne znakove. U ovoj poveznici pročitajte koje. Odaberite tri znaka, nacrtajte ih i objasnite ih.

Prošli tjedan smo govorili o tome da smo i mi Isusovi učenici te kao takvi i mi imamo poslanje naviještati Radosnu vijest u današnjem svijetu. Kako ste prihvaćeni kad govorite o Isusu? Kako se osjećate?... napišite to.

I za kraj poslušajte ovu pjesmu sa susreta mladih u Vukovaru 2017 godine.

<https://www.youtube.com/watch?v=5n3nXOOlZZk>

Do idućeg tjedna, neka vas prati Božji blagoslov!

LP, vjeroučiteljica Cinzia